รัฐบาลไทย-ข่าวทำเนียบรัฐบาล-อำเภอศรีสัชนาลัย เดินหน้าขับเคลื่อนโครงการหมู่บ้านยั่งยืน สร้างฝายชะลอน้ำธรรมชาติ ในลำห้วยแม่สาน เพื่อแก้ปัญหาภัยแล้งและการบริหารจัดการน้ำชุมชนอย่างยั่งยืน
วันอังคารที่ 13 กุมภาพันธ์ 2567
13/02/2567
อําเภอศรีสัชนาลัย เดินหน้าขับเคลื่อนโครงการหมู่บ้านยั่งยืน สร้างฝายชะลอน้ําธรรมชาติ ในลําห้วยแม่สาน เพื่อแก้ปัญหาภัยแล้งและการบริหารจัดการน้ําชุมชนอย่างยั่งยืน
อําเภอศรีสัชนาลัย เดินหน้าขับเคลื่อนโครงการหมู่บ้านยั่งยืน สร้างฝายชะลอน้ําธรรมชาติ ในลําห้วยแม่สาน เพื่อแก้ปัญหาภัยแล้งและการบริหารจัดการน้ําชุมชนอย่างยั่งยืน
วันนี้ (13 ก.พ. 67) นายเอกสิฏฐ์ วิไลศิลป์ นายอําเภอศรีสัชนาลัย เปิดเผยถึงการขับเคลื่อนโครงการหมู่บ้านยั่งยืน (Sustainable Village) ของอําเภอศรีสัชนาลัย ว่า นายสุชาติ ทีคะสุข ผู้ว่าราชการจังหวัดสุโขทัย ได้ให้ความสําคัญในการผลักดันให้ทุกอําเภอร่วมกันทําให้ทุกหมู่บ้านเป็นหมู่บ้านยั่งยืน โดยอาศัยทีมอําเภอ/ตําบล ในการบําบัดทุกข์ บํารุงสุข แบบบูรณาการอย่างยั่งยืน ซึ่งเป็นทีมบูรณาการจาก 7 ภาคีเครือข่าย อันประกอบด้วยภาคราชการ ภาคผู้นําศาสนา ภาควิชาการ ภาคเอกชน ภาคประชาสังคม ภาคประชาชน และภาคสื่อสารมวลชน ด้วยหลักการ 4 ร่วม คือ ร่วมคิด ร่วมวางแผน ร่วมทํา และร่วมรับประโยชน์
นายเอกสิฏฐ์ วิไลศิลป์ นายอําเภอศรีสัชนาลัย กล่าวว่า หมู่บ้านยั่งยืน (Sustainable Village) คือ หมู่บ้านที่มีความมั่นคงทางอาหาร และมีการน้อมนําหลักปรัชญาของเศรษฐกิจพอเพียงมาประยุกต์ใช้ ตามแนวคิดเกษตรทฤษฎีใหม่ ที่สร้างความอุดมสมบูรณ์ให้กับน้ําและดิน ซึ่งเป็นทรัพยากรต้นน้ําของอาหารที่เรากิน ความมั่นคงทางด้านเครื่องนุ่มห่ม ยารักษาโรค และคนในชุมชนมีที่อยู่อาศัยที่ถูกสุขลักษณะ แต่ละครัวเรือนมีความเป็นระเบียบเรียบร้อย โดยการเป็นหมู่บ้านยั่งยืนจะต้องมีระบบการดูแลจัดการหมู่บ้านในลักษณะคุ้ม ป๊อก หย่อมบ้าน ที่คนในชุมชนดูแลกันเเละกัน มีความรักใคร่สามัคคี มีน้ําใจต่อกัน ควบคู่กับการไม่ทําลายสิ่งแวดล้อมด้วยการบริหารจัดการขยะ ทั้งการจัดทําถังขยะเปียกลดโลกร้อน และการทําธนาคารขยะที่เป็นเเหล่งเงินทุนให้กับคนในชุมชน สิ่งสําคัญของการเกิดหมู่บ้านยั่งยืน คือ การมีแหล่งกักเก็บน้ํา สําหรับใช้ตลอดทั้งปี
นายเอกสิฏฐ์ วิไลศิลป์ นายอําเภอศรีสัชนาลัย กล่าวเพิ่มเติมว่า อําเภอศรีสัชนาลัยมักประสบปัญหาภัยแล้ง ประชาชนในพื้นที่ขาดน้ําดื่ม น้ําเพื่อการอุปโภค-บริโภค รวมถึงน้ําที่ใช้ในการเกษตร อําเภอศรีสัชนาลัยจึงได้บูรณาการร่วมกับ นายภูวดล หลักฐาน กํานันตําบลแม่สํา นายติ๊บแก้ว ค้างคีรี ผู้ใหญ่บ้านหมู่ 6 บ้านแม่สาน ตําบลแม่สํา ผู้ช่วยผู้ใหญ่บ้าน คณะกรรมการหมู่บ้าน สมาชิกกองร้อยอาสารักษาดินแดนอําเภอศรีสัชนาลัยที่ 6 ผู้อํานวยการโรงเรียนบ้านแม่สาน เจ้าหน้าที่หน่วยพัฒนาต้นน้ําแม่สาน เจ้าหน้าที่อุทยานแห่งชาติศรีสัชนาลัย คณะอาจารย์จากสถาบันพลศึกษาสุโขทัย และประชาชนในพื้นที่บ้านแม่สาน ร่วมแรงร่วมใจกันจัดทําฝายชะลอน้ําธรรมชาติ ในลําห้วยแม่สาน เพื่อชะลอการไหลให้มีน้ําอยู่ในลําห้วยนานขึ้น ทําให้น้ําใส มีคุณภาพที่ดีขึ้น ช่วยให้ดินชุ่มชื้น ผืนป่ามีความอุดมสมบูรณ์และทําให้ประชาชนในพื้นที่มีน้ําใช้ในการอุปโภค-บริโภค และทําการเกษตรได้อย่างเพียงพอตลอดทั้งปี
“การทําฝายชะลอน้ํา จะเป็นส่วนช่วยสร้างความชุ่มชื้นในดินได้มากขึ้น สร้างความสมบูรณ์ของป่าต้นน้ําทรัพยากรธรรมชาติและสิ่งแวดล้อมที่ดี ทําหน้าที่คืนความชุ่มชื้นเข้าสู่ระบบน้ําธรรมชาติ ช่วยให้ปริมาณน้ําธรรมชาติมากขึ้นและลดความเสี่ยงต่อสถานการณ์ภัยแล้ง ช่วยเพิ่มความหลากหลายทางด้านชีวภาพให้แก่พื้นที่และยังเป็นแหล่งที่อยู่อาศัยของสัตว์น้ํา ส่งผลให้พี่น้องประชาชนมีแหล่งน้ํา เพื่อการอุปโภค-บริโภค ตลอดจนมีน้ําใช้เพื่อการเกษตรกรรมบริเวณใกล้เคียงได้ตลอดทั้งปี นอกจากนี้การจัดทําฝายชะลอน้ํายังเป็นการส่งเสริมความร่วมมือให้กับประชาชนในพื้นที่ ในทุกมิติ ไม่ว่าจะเป็นการร่วมเสนอปัญหาและความต้องการของชุมชน การตัดสินใจร่วมดําเนินการ ตลอดจนการร่วมรับผลประโยชน์จากการพัฒนาหมู่บ้าน ทําให้เกิดเป็นความรักความสามัคคีช่วยเหลือกันของคนในชุมชนอีกด้วย” นายเอกสิฏฐ์ฯ กล่าวเน้นย้ํา
นายเอกสิฏฐ์ วิไลศิลป์ นายอําเภอศรีสัชนาลัย กล่าวในช่วงท้ายว่า อําเภอศรีสัชนาลัย มุ่งมั่น แน่วแน่ และพร้อมยกระดับการดําเนินโครงการหมู่บ้านยั่งยืน เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 และเตรียมพร้อมรับมือกับปัญหาภัยแล้ง และแก้ไขปัญหาขาดแคลนน้ําอุปโภค-บริโภคในพื้นที่ เพื่อให้การ "บําบัดทุกข์ บํารุงสุข" เกิดขึ้นกับพี่น้องประชาชนอย่างแท้จริง สอดคล้องกับเจตนารมณ์ของกระทรวงมหาดไทยในการปลูกฝังให้คนในชุมชนอนุรักษ์ และมีการจัดการทรัพยากรดินและน้ําอย่างถูกวิธี ตามเจตนารมณ์ในการสร้างความตระหนักรู้ถึงบทบาทความสําคัญของดินและน้ํา ตามการขับเคลื่อนวันดินโลก (World Soil Day) ของกระทรวงมหาดไทย ด้วยแนวคิด ดินดี น้ําดี ชีวีมีสุขอย่างยั่งยืน และสนับสนุนให้ประชาชนในพื้นที่มีคุณภาพชีวิตที่ดีขึ้น ลดความเหลื่อมล้ํา พร้อมทั้งขับเคลื่อนเป้าหมายการพัฒนาที่ยั่งยืน (SDGs) ของสหประชาชาติให้สําเร็จ
#WorldSoilDay #วันดินโลก #UN #FAO #GlobalSoilPartnership #MOI#กระทรวงมหาดไทย #บําบัดทุกข์บํารุงสุข #SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood